SUID-AFRIKAANSE RADIOLIGA 
SARLNUUS SONDAG 9 MEI 2004 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


STIL SLEUTELS 


Dit is met leedwese dat die heengaan van twee radioamateurs in die onlangse 
verlede aangekondig moet word. 


“Van” van Tonder, ZS6ANJ, se sleutel het op Woensdagoggend 28 April stil 
geraak. “Van” was `n erelid en vriend van die Oos-Rand Radioklub en het vir 
baie jare al verbintenisse met amateurradio gehad. Hy word reeds gemis. Innige 
meegevoel aan die famile en vriende van Oom “Van”. 


Die Midlands Amateurradioklub kondig die afsterwe aan van Stewart D Duff, 
ZS5ST, op Donderdag 29 April na `n lang siekbed. Stewart was vir baie jare 
'n amateur, maar kon in die laaste tyd nie meer so aktief wees nie. Ons innige 
meegevoel aan sy familie en baie vriende. 


(POUSE) 

In die nuus vandag; 

KONTAKBESONDERHEDE VAN KLUBS OP DIE SARL SE WEBWERF 
VOORLOPIGE UITSLAE VAN DIE SARL SE BHE/UHF KOMPETISIE 


LOGBOEK VAN DIE WêRELD SE DXCGC KREDIETSTELSEL HERNU 
DXCC-ENTOESIASME 


Bly ingeskakel vir meer besonderhede hieroor en ander nuusitems. 


Besoek ook die SARL se webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 
Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL en die nuus volg in besonderhede: 
KONTAKBESONDERHEDE VAN KLUBS OP DIE SARL SE WEBWERF 


In 'n poging om kommunikasie met klubs en verwante organisasies te verbeter, 
versoek die SARL graag alle amateurradioklubs en amateurradioverenig- 
ings in die SABEK-lande om hulle besonderhede op die SARL webwerf by 
www.sarl.org.za na te gaan en op te dateer waar nodig. 


Vir flinke kommunikasie is e-posadresse van uiterste belang en daarom is dit 
raadsaam vir alle klubs om hulle kontakbesonderhede ten alle tye op datum te 
hou. 


Hierdie vesoek word ook gerig aan klubs wat nie by die SARL geafilieer is nie. 
VOORLOPIGE UITSLAE VAN DIE SARL SE BHE/UHF KOMPETISIE 


Die kompetisiekomitee het die voorlopige uitslae van die eerste been van die 
SARL BHF/UHF-kompetisie, wat in Maart gehou is, bekend gemaak. Hierdie 
uitslae sal na 14 dae die finale uitslae word, tensy daar `n skriftelike vertoë van 
enige deelnemer ontvang word. 


Multi-Operateur Veldstasie: 


Magalies Radioamateurklub ZS6MRK 4 693,5 punte; Sandton Amateurradiok- 
lub ZS6STN 2 260,5 punte; OTL Radioklub ZS6OTL 2 256,0 punte; Anton 
Oosthuizen ZR6OST 391,5 punte; Bloemfontein Radioamateurklub ZS4ABEN 
388,5 punte. 


Enkeloperateur Multimodus: 


Ockert Taljaard ZR6ZL 1 098 punte; Gerg Mumford ZS6G7Z 746 punte; Lee 
Hanegraaff ZS5LEF 324 punte; Bert Howes ZSGHS 108 punte. 


Enkeloperateur FM alleen: 
Pieter Jacobs ZS6XT 359 punte. 


Kommentaar deur die redakteur: Dit blyk dat daar teenoor verlede jaar, en 
vorige jare 'n afname in deelname was. Graag sal van, veral nie-deelnemers, 
verneem word waaraan dit toegeskryf kan word en wat gedoen kan word om 
deelname te verbeter. Die reëls moet volgende jaar hersien word, so dink en 
stuur u voorstelle nou in. 


Dit is bekend dat minstens drie van die veldstasies vanaf hoë punte bedryf was 
nl. Magalies en Sandton op die Magaliesberg en ZS6OTL op Steenkampsberg 
en vir hulle `n eerste keer, pragtig! 


Was daar werklik net een deelnemer in die kategorie vir enkeloperateur, FM 
alleen? Hierdie kategorie is spesiaal ingestel vir amateurs wat net oor handdraag- 
of mobiele stelle beskik en nie meer gesofistikeerde toerusting het nie. Hierdie 
kategorie behoort moontlik die meeste deelnemers te kan lok. 


Die kompetisie bied aan almal `n geleentheid om iets spesiaals te ondervind. Dit 
is altyd groot pret en vir klubdeelname is dit `n gulde geleentheid om spangees 
te bou. Magaliesklub sal die Saterdagnag byv. nooit vergeet nie toe `n geweldige 
wind- en reënstorm losgebars het en aandete net so moes laat staan word en 


almal, nie-operateurs inkluis, vir ongeveer 'n uur aan 'n tentpaal of -seil vir lewe 
en dood moes klou om te verhoed dat die tente wegwaai en toerusting beskadig 
word. 


Klubs en individue word uitgenooi om later vanjaar aan die tweede been te kom 
deelneem as voorbereiding en toetslopie vir ernstige deelname volgende jaar. 


LOGBOEK VAN DIE WêRELD SE DXCGC KREDIETSTELSEL HERNU 
DXCC-ENTOESIASME 


Hierdie berig is verkry uit die ARRL se nuusbrief. 


Die DXCC kredietkomponent van die ARRL se Logboek van die Wêreld (LoTW) 
by http:// www.arrl.org/lotw se veilige kontakdatabasis het op Donderdag 6 Mei, 
'n dag later as beplan, `n besige begin beleef. 


Die ARRL se Lidmaatskapdienstebestuurder Wayne Mills, N7NG, sê die angstig 
afgewagte LoTW se DXCCO-komponent maak dit nie net makliker vir lede om 
@OSO-krediete vir hulle DXCC-rekords aan te wend nie, dit wakker ook nuwe 
algemene belangstelling in die DXCCO-program aan. 


“Gedurende die eerste 24 uur dat die DXCC-komponent aan lyn was, het hon- 
derde gebruikers hulle logboekbesonderhede aan hul DXCC-databasis gekoppel,” 
het Mills gesê. “Ek is opgewonde om te sien dat mense weer in DXGOGC belangs- 
tel.” 


'n ARRL-lid van Missouri het die onderskeiding verwerf om die eerste te wees 
om vir `n eerste DXCC-sertifikaat te kwalifiseer deur alleenlik van die LoTW se 
“virtuele @SL” rekords gebruik te maak. `n Ander amateur - ARRL se Visedi- 
rekteur van die Midweste Bruce Frahm, KOBJ - het LoTW-krediete gebruik om 
sy DXGC-rekord op te dateer en het nou gekwalifiseer vir die DXCC-Uitdaging. 


Die Logboek van die Wêreld se databasis het gegroei om `n bewaarplek te wees 
van nagenoeg 42 miljoen individuele kontakrekords ingestuur deur gebruikers 
in die VSA en daarbuite. Wanneer beide @SO-deelnemers ooreenstemmende 
kontakrekords aan die LoTW instuur, is die resultaat `n “virtuele @OSL” wat 
geldig is vir DXOC-krediet. Mills sê meer as 2,5 miljoen @SO-passings bestaan 
reeds in die stelsel. 


Vir meer inligting, kontak die Logboek van die Wêreld se personeel by lotw- 
help@arrl.org of besoek die LoTW se webblad http:/ /www.arrl.org/lotw. 


DANK VANAF SASOLBURG RADIOKLUB 


Die Sasolburg Radioklub, ZSASRK, wil graag almal bedank wat die afgelope 
naweek aan ons spesiale geleentheidstasie by die Transvalia opelugskou deelge- 
neem het. Leerlinge en lede van die publiek is geleentheid gebied om op HEF te 
gesels. Heelwat name is opgeneem vir die komende Oktober RAE. @SL-kaarte 
sal eersdaags gepos word aan al ons kontakte. Besoek ons nuwe webtuiste by 
wyww.gsl.net/zsdsrk om te sien wat ons gedoen het. 


VOORTPLANTINGSTOESTANDE 


Kobus, ZS6GKOB, rapporteer dat voortplantingstoestande oor die afgelope aan- 
tal dae baie verswak het. Die sonvlekgetal was Vrydag slegs 31,5 teenoor 35,0 
verlede week. Sedert 24 April het dit begin daal en dit mag selfs nog verder 
daal. Die verwagting is egter dat dit later die week sal styg tot die sogenaamde 
27 dae hoogtepunt- om en by volgende naweek. 


Voortplantingstoestande was op 7 Mei redelik goed gewees as gevolg van invloei 
van koronamassa vanaf die son na die aarde. Vanaf 8 tot 11 Mei word toestande 
as matig verwag. Die verwagting is ook dat Noord-Suid toestande goed behoort 
te wees. Ten spyte van die baie lae sonvlekgetal was toestande Vrydagmiddag 
om 17:00 baie goed na die Ooste en ook tussen Kaapstad en die Noorde. Moenie 
die lae sonvlekgetal onderskat niel 


AKTIWITEITE OM AAN DEEL TE NEEM 
15 Mei Oos-Rand Radioklub se Jakkalsjag; 20 Mei Radioamateureksamen. 


Die SARL nooi u om Sondae om 10:00 na Amateur Radio Mirror International 
op 17 815, 9 750 en 7 082 kHz en 145,625 MH in die Oos Londen-, 145,650 in die 
Durban-, 145,750 MHz in die Pretoria- en 438,800 MHz in die Sandtongebied 
te luister. `n Heruitsending kan Maandagaande om 21:00 SAT op 8 215 kHr 
gehoor word. ARMI word deur Telkom en Sentech geborg. 


Dit bring ons dan aan die einde van hierdie bulletin wat saamgestel is deur 
George, ZSONE, en gelees is deur ...... vanuit ....... aS 'n diens aan radioa- 
mateurs, kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


